google/wiki40b huggingface dataset:
Tamili Eelami Vabastustiigrid

Tamili Eelami Vabastustiigrid (tamili k தமிழீழ விடுதலைப் புலிகள்) (tuntud lühemalt ka nime all Tamili Tiigrid) on Sri Lanka poliitilis-sõjaline organisatsioon, mis taotleb valdavalt tamilitega asustatud Sri Lanka põhja- ja idaosa kuulutamist iseseisvaks riigiks (nimega Tamili Eelam), ja kasutab oma eesmärkide saavutamiseks relvastatud võitlust. 32 riigis on Tamili Tiigrid kuulutatud terroriorganisatsiooniks.
Organisatsiooni asutas 1976. aastal Velupillai Prabhakaran. Algul korraldas organisatsioon atentaate, 1983. aastal kasvas vastasseis valitsusega Sri Lanka kodusõjaks. Sõda lõppes 2009. aastal, mil valitsusväed hõivasid Tamili Tiigrite viimase tugipunkti.
Lauluvõistlus

Lauluvõistlused Eestis

Esimene lauluvõistlus Eesti NSV-s toimus 1959. aastal. Selle ja järgnenud lauluvõistlused viis läbi Eesti NSV Riiklik Filharmoonia.

Esimese lauluvõistluse võitis Arne Oidi laul "Meie Mall" Heldur Karmo sõnadele. Esitajaks oli Anu Anton.
See lauluvõistlus nimetati hiljem Arne Oidi nimeliseks Lauluvõistluseks (1976-1987)
"Tippmeloodia" oli aastatel 1971–1975 Jüri Roomere eestvõttel korraldatud lauluvõistlus[1].
Eurovisiooni Lauluvõistluse jaoks Eestit esindava laulu väljavalimiseks toimus võistlus/konkurss "Eesti Eurolaul". See muudeti hiljem laiapõhjalisemaks võistluseks "Eesti Laul".

Lauluvõistlused kogu maailmas

Ajalooliselt on esimesteks laialt tuntud võistluse vormis toimunud laulufestivalideks alates 1951. aastast toimunud Sanremo festival.ja selle eeskujul algatatud Eurovisiooni Lauluvõistlus (Eurovision Song Contest), mis toimub alates aastast 1956..
Alljärgnevas on toodud valik lauluvõistlustest ja võistluse kujul laulufestivalidest.
Sanremo (alates 1951)
Eurovision Song Contest (alates 1956)
Thessaloníki laulufestival (alates 1959, Φεστιβάλ τραγουδιού Θεσσαλονίκης)
Melodifestivalen (1958 alates)
Jurmala Young Pop Singer Competition 
Syksyn Sävel (1968-2001 ja 2011-2013) ja Kevään Sävel (1984-1986)
Sopot (alates 1961, nimetus ja vorm on muutunud)
Intervisiooni lauluvõistlus (1961)
jt.

Vaadake ka neid

Laulufestivalid, muusikafestivalid
Türk Telekom Arena

Türk Telekom Arena on İstanbulis Şişli linnaosas asuv jalgpallistaadion, mis kuulub klubile Istanbuli Galatasaray.
Staadion avati 15. jaanuaril 2011 ja seal on kohti 52 652 pealtvaatajale. See on esimene Türgis asuv staadion, mis vastab 2016. aasta jalgpalli EM-ile UEFA esitatud tingimustele.
Türk Telekom Arena kerkis Ali Sami Yeni staadioni asemele, mis oli Türgi esindusstaadion ja Türgi jalgpallikoondise kodustaadion. Ali Sami Yeni staadion rajati 1940–44 ja lammutati 2011. aasta aprillis.
Türk Telekom Arenal on 52 652 kohta, kõik istekohad. Staadion on 228 m pikk, 190 m lai ja 70 m kõrge. Tema mänguvälja tasapinna suurus on 120×83 m, muruga kaetud ala suurus 111×72 m ja mänguvälja suurus 105×68 m.
Staadioni konstruktsioonide ehitamisel kasutati 190 000 m³ betooni ja 35 tuhat tonni terast. Staadioni katuse jaoks kasutati 5500 tonni terast.
Õiguse staadioni nimele ostis Türk Telekom, kes selle eest maksab järgmise 10 aasta jooksul igal aastal 10,25 miljonit USA dollarit. Staadioni põhjatribüün nimetati lennuettevõtte Pegasus Airlines järgi, kes selle eest maksab 4 miljonit eurot aastas. Idatribüüni esimene osa nimetati Ülkeri järgi, kes selle eest maksab 2 miljonit dollarit aastas. Sellele anti nimeks Ülker Family Tribune. Denizbank ostis õigused looži kõigi 157 koha nimele.
8. juulil 2011 andis staadionil kontserdi Jon Bon Jovi. See oli esimene Türk Telekom Arenal antud kontsert.
Guinnessi rekordite raamatu põhjal on Türk Telekom Arenal maailma kõige valjem publik. 18. märtsil 2011 tekitas see 131,76 dB valjuse müra, mida Guinnessi rekordite raamat nimetas rahva kõige valjemaks möirgeks spordistaadionil.
Rahvusvaheline Noorsookirjanduse Nõukogu

Rahvusvaheline Noorsookirjanduse Nõukogu (inglise keeles The International Board on Books for Young People; lühend IBBY ['ibi]) on mittetulundusühing, mis esindab lastekirjandusele pühendunud inimesi üle maailma.
IBBY asutati 1953 Zürichis. Tänaseks koosneb IBBY enam kui kuuekümnest rahvuslikust osakonnast riikides üle maailma ning selle peakontor asub Baselis.

IBBY põhitegevus

IBBY korraldab lastekirjanduse alaseid seminare, projekte, näitusi ja teisi üritusi.
IBBY häälekandjaks on kord kvartalis ilmuv ajakiri Bookbird (ISSN 0006-7377).
Alates 1967. aastast, tähistatakse Hans Christian Anderseni sünnipäeval 2. aprillil IBBY eestvedamisel rahvusvahelist lasteraamatupäeva.
Kord kahe aasta tagant annab IBBY välja Hans Christian Anderseni auhinda, mis on kõrgeim rahvusvaheline tunnustus lastekirjanduse alal.
Igal aastal antakse välja IBBY-Asahi auhind edukaimale laste lugemist propageerivale projektile.

IBBY aunimekiri

Kord kahe aasta tagant koostatakse IBBY aunimekiri (inglise keeles IBBY Honour List) – valik eeskujulikest, hiljuti välja antud raamatutest, tunnustamaks kirjanikke, kunstnikke ja tõlkijaid IBBY liikmesriikides.

Eestlased IBBY aunimekirjas

Eesti kirjanikud, kunstnikud ja tõlkijad, kes on kantud IBBY aunimekirja ja autasustatud IBBY audiplomiga (inglise keeles IBBY Honour Certificate):
Natalja Murina

Natalja Murina (sündinud 28. veebruaril 1979 Tallinnas) on Eesti näitleja. 
Ta on mänginud filmides "Punane elavhõbe" ja "Rotilõks".

Isiklikku

Tal on karjala juured.
Abielust Andres Puustusmaaga on tal poeg Aleksander.
Onkoloogia

Organismide rühmade järgi

Eristatakse inimese onkoloogiat ja loomade onkoloogiat.
Onkoloogiaga tegelev eriarst või teadlane on onkoloog.
2019. aasta Copa América meeskonnad

See artikkel toob 2019. aasta Copa América osalejariikide võistkondade koosseisud.
Apatši pisar

Apatši pisar on obsidiaanist ehk vulkaanilisest klaasist koosnev ümardunud purdosake.
Apatši pisaraid kasutatakse peamiselt ehetena. Nimetus pärineb Ameerika Ühendriikidest, mille edelapoolsemas lõunaosas elavad apatši indiaanlased.
1998. aasta Eesti-Soome maavõistlus poksis

Eesti-Soome 1998. aasta maavõistlus poksis toimus 21. novembril Lahtis. Võisteldi 12 kehakaalus, poksiti 4x2-minutilist raundi. Soome võitis 7:5.
Helveskaal (kuni 48 kg): Antti Pelli (Soome) – Maksim Botšin (Eesti) RSC 1
Kärbeskaal (kuni 51 kg): Sergei Tassimov (Eesti) – At-Hit Thiangtrong (Soome) 2 - 1
Kukk-kaal (kuni 54 kg): Joni Turunen (Soome) – Vjatšeslav Ossipenko (Eesti) 3 - 0
Sulgkaal (kuni 57 kg): Jevgeni Golovatš (Eesti) – Teemu Lindqvist (Soome) 3 - 0
Kergekaal (kuni 60 kg): Jouni Hartman (Soome) – Sergei Bahhir (Eesti) 2 - 1
I kergekeskkaal (kuni 63,5 kg): Sami Rantala (Soome) – Herki Polli (Eesti) 3 - 0
II kergekeskkaal (kuni 67 kg): Amin Asikainen (Soome) – Roland Karindosk (Eesti) AB 3
I keskkaal (kuni 71 kg): Jani Rauhala (Soome) – Aleksandr Kuzmin (Eesti) RSC 2
II keskkaal (kuni 75 kg): Petri Männikkö (Soome) – Daniel Sternfeld (Eesti) 2 - 1
Poolraskekaal (kuni 81 kg): Deniss Roštšin (Eesti) – Ari Korhonen (Soome) 3 - 0
Raskekaal (kuni 91 kg): Valeri Semiškur (Eesti) – Kai Brännkärr (Soome) AB 3
Üliraskekaal (üle 91 kg): Igor Šibalov (Eesti) – Soomel puudus selles kaalus esindaja ja Soomele arvestati loobumiskaotus
Vaimastvere mõis

Vaimastvere mõis (sks Waimastfer) oli mõis Tartumaal Laiuse kihelkonnas, selle kõrvalmõis oli Tirma. Tänapäeval jääb kunagine mõis Jõgeva maakonda.
Mõisa härrastemaja oli ühekorruseline puumaja, Eesti Vabariigi ajal pruugiti seda koolina. 1995. aastal maja põles ja taastati ümber ehitatuna. Säilinud on ka maakividest ait.

Ajalugu

Vaimastvere mõisa mainiti esmakordselt 1552. aastal. 1750. aastal omandas selle Christoph Jacob Schwartz, kuid pärast tema surma 26.08.1756. läks valdus 1775. aastal pettuse teel major Georg Friedrich von Hoyningen-Huenele. Schwartzi lese ja laste kaebuse põhjal otsustas Senat mõisa siiski 1779. aastal tagastada. 1796. aastal ostis selle asekuberner Balthasar von Campenhausen, kes tõusis hiljem Venemaa välisministriks. Hiljem kuulus Vaimastvere von Steinheilidele, Grünewaldtidele ja 1842. aastast maamarssal Alexander von Oettingenile. Mõisa viimased omanikud olid 1849. aastast von Braschid.
Kaimri mõis

Kaimri mõis (saksa keeles Kaimer) oli eramõis Jämaja kihelkonnas Saaremaal.
Mõis rajati ajavahemikul 1738-1744 Torgu mõisast eraldatud alast.
Harilik heliotroop

Kirjeldus

Kõrgus, sõltuvalt sordist, on vahemikus 30-60 sentimeetrit. Lehed tumerohelised või lillakad. Õied valged või lillakassinised.

Nõuded kasvukohale

Päikesepaisteline ning soe kasvukoht. Eeldab toitaineterikast ja vett hästi läbilaskvat pinnast. Võib kasvatada peenral (nt rühmadena), aga ka konteineris.

Ettekasvatamine

Heliotroop kuulub keskmise kasvuperioodiga taimede hulka, st külvist õitsemiseni kulub u 3 kuud. Ettekasvatamisel külvatakse seemned märtsis.
Kämbla

Kämbla on paikkond Harjumaal Kose vallas Oru külas. Ajalooliselt oli see küla Kose kihelkonnas.
Kämbla on tuntud Jüriöö ülestõusuga seotult: seal oli nii eestlaste vägede koondumise koht ja 11. mail 1343 toimus seal Kämbla lahing.
Kämblas on allikasoo.
Harlem River

Harlem River on Hudsoni jõelt lähtuv suhteliselt kitsas suudmeväin, mis kooldub ümber Manhattani saare kirderanna ja suubub East Riveri suudmelahte. Suudmeväin asub New Yorgi linnaosade Manhattani ja Bronxi vahel, eraldades saare maismaast.
Stockmann

Stockmanni ajalugu

Saksamaa kaupmees Georg Franz Heinrich Stockmann asutas ettevõtte aastal 1862. Samal aastal avati Stockmanni esimene kauplus Helsingis Senati väljakul. Stockmanni kaubamaja, mis asub Helsingi kesklinnas Kluuvi linnaosas, avati aastal 1930. Stockmanni teised kaubamajad avati Tamperes 1957, Espoo Tapiolas 1981, Turu Hansakorttelis 1982, Helsingi Itäkeskuses 1992, Oulus 2001 ja Vantaa Jumbos 2005.
Venemaa esimene Stockmanni kaubamaja avati 1998 Moskvas. Lätis avati aastal 2003.

Stockmann Eestis

Esimene Stockmanni kauplus avati Eestis aastal 1993. Tallinna keskuse kaubamaja avati aastal 1996. Kaubamaja aadress on Liivalaia 53.
Campeonato Brasileiro Série A 2018

Ülevaade

Palmeiras tuli kümnendat korda Brasiilia meistriks. Juba enne 2018. aastat oli klubi üheksa meistritiitliga Brasiilia edukaim. Palmeirase tõus algas 2018. aasta hooajal liigas pärast seda, kui klubi peatreeneriks oldi määratud teenekas Brasiilia jalgpallitreener Luiz Felipe Scolari, kes valiti hiljem ka liiga hooaja parimaks peatreeneriks. Esimest korda tõusis Palmeiras liigas esimesele kohale 27. voorus ja ei lasknud pärast seda enam eduseisu käest. Enne seda oli tabeli kõrgematele kohtadele tihe konkurents ning näiteks veel pärast 26. vooru lahutas tabeli esimest klubi viiendast vaid neli punkti. Enne Palmeirast jõudis liidrikohal paikneda kuus klubi: Atlético Paranaense (1. voor), Corinthians (2. voor), Flamengo (3.–5. ja 7.–16. voor), Atlético Mineiro (6. voor), Internacional (23.–24. voor) ja São Paulo (17.–22. ja 25.–26. voor). Palmeiras kindlustas tiitli kaks vooru enne lõppu. Palmeirase viimane meistrititel pärines 2016. aastast. Palmeiras püstitas hooajal Brasiilia meistrivõistluste rekordi, püsides kaotuseta 23 mängu järjest.
2017. aastal Brasiilia meistriks tulnud Corinthians ei suutnud sel hooajal oma edu enam jätkata ja hooaeg lõpetati alles 13. kohaga ning vaid kaks punkti väljalangemistsoonist kõrgemal.
Ülekaalukalt jäi liigahooajal viimaseks uustulnukas Paraná, kes kogus vaid 23 punkti ja neli võitu. Viimati suutis vähem punkte teenida liigas 2013. aastal Náutico (20 punkti) ja koguda vaid neli võitu 2007. aastal América. Lisaks langesid kõrgliigast välja Vitória (viimati langes välja 2014. aastal), uustulnukas América Mineiro ja Sport (viimati langes välja 2012. aastal).

Kohad Lõuna-Ameerika sarjades

Neli esimest klubi ja Brasiilia 2018. aasta karikavõitja Cruzeiro pääsesid mängima 2018. aasta Lõuna-Ameerika klubide turniiri Copa Libertadores alagrupiturniirile. 5. ja 6. koha meeskond pääsesid Copa Libertadorese esimesse ringi.
7. ja 9.–12. kohale jäänud meeskonnad pääsesid Lõuna-Ameerika klubide karikavõistluse Copa Sudamericana esimesse ringi.

Auhinnad

Parimaks treeneriks valiti meistermeeskonna Palmeirase peatreener Luiz Felipe Scolari.
Parimaks mängijaks valiti Palmeirase ründaja Dudu, kes andis hooajal koguni 15 resultatiivset söötu ja oli sellega liigas esimesel kohal.
Fännid valisid parimaks mängijaks (Craque da Galera) Flamengo poolkaitsja Gustavo Cuéllar.
Hooaja uustulnukaks valiti Fluminense ründaja Pedro.
Hooaja parima värava eest anti auhind Flamengo mängijale Éverton Ribeirole.
Hooaja sümboolsesse koosseisu valiti 11 mängijat, kellest Palmeirasest ja Internacionalist oli kolm, Flamengost kaks ning Cruzeirost, Grêmiost ja Santosest üks. Need mängijad olid ründajad Gabriel Barbosa (Santos) ja Dudu (Palmeiras), poolkaitsjad Giorgian De Arrascaeta (Cruzeiro), Rodrigo Dourado (Internacional), Bruno Henrique (Palmeiras) ja Lucas Paquetá (Flamengo), kaitsjad Mayke (Palmeiras), Pedro Geromel (Grêmio), Víctor Cuesta (Internacional) ja Renê (Flamengo) ning väravavaht Marcelo Lomba (Internacional). Pedro Geromel valiti hooaja sümboolsesse koosseisu kolmandat aasta järjest.
Anthony Eden

Robert Anthony Eden, esimene Avoni krahv KG, MC, PC (12. juuni 1897 – 14. jaanuar 1977) oli Suurbritannia Konservatiivse Partei poliitik, Suurbritannia peaminister vahemikus 1955–1957 ja kolmekordne välisminister (1935–1938, 1940–1945 ja 1951–1955).
Chieri

Haldus

Chieri piirneb järgmiste omavalitsusüksustega: Andezeno, Arignano, Baldissero Torinese, Cambiano, Montaldo Torinese, Pavarolo, Pecetto Torinese, Pino Torinese, Poirino, Riva presso Chieri, Santena.
Chieri halduspiirides asuvad järgmised asulad ja asumid: Madonna della Scala, Pessione, Airali, Fontaneto, Mosi, Mosetti, Borgata Falcettini, Tetti Fasano, Canarone, Cascina Monza, Tetti Borri, Tetti Cochis, Livorna.

Ajalugu

Neoliitikumis ja kiviajal oli ala asustatud liguuri hõimude poolt, kelle pealinn oli Taurasia (praegune Torino).
Mulgipuder

Valmistamine

Mulgipudru keetmiseks pannakse umbes kilo muredat sorti kooritud kartuleid liitrisse soolaga maitsestatud vette keema. Lisatakse pool teeklaasi odrakruupe. Keedetakse, kuni kruubid on pehmeks muutunud. Siis klopitakse poti sisu puulusikaga ühtlaseks pudruks. Pruunistatakse pannil ports sealihakuubikuid (väga hästi sobib ka suitsuliha) ja hakitud sibulaid. Serveerimiseks pannakse taldrikule puder ning selle keskele silmaks praetud pekki või rasva, liha ja sibulat. Tihti antakse mulgipudru kõrvale piima või keefiri.
Rolf Liiv

Rolf Liiv (sündinud 9. juunil 1979) on eesti kirjanduskriitik, luuletaja ja pedagoog.
Aastal 2003 lõpetas Rolf Liiv Tallinna Pedagoogikaülikooli põhikooli prantsuse keele õpetaja erialal. Ta on õpetanud Audentese algkoolis prantsuse keelt. Praegu töötab ta OÜ-s Tehnilise Tõlke Keskus tõlkija-toimetajana. 2015. aastal andis Justiitsministeerium talle prantsuse-eesti vandetõlgi õigused.
Rolf Liiv on avaldanud kirjanduskriitikat ajalehtedes Sirp ja Eesti Päevaleht. Avaldanud sisemise maailma üle mõtiskleva, veidi religioosse luuleraamatu ning ühiskonnakriitilist luulet ajalehes Sirp ja ajakirjas Looming.

Isiklikku

Ta on Toomas Liivi poeg.
Theodor Eberhard

Theodor Eberhard (26. märts 1847 Moskva – 13. mai 1881 Juuru) oli Eesti vaimulik.
Õppis aastatel 1862–1866 Tallinnas gümnaasiumis. Tartu Ülikooli usuteaduskonnas õppis ta aastatel 1867–1872. Ordineeriti 24. juunil 1873 õpetajaks.
Valiti 11. veebruaril 1874 Juuru Mihkli koguduse õpetajaks, introdutseeriti ametisse 28. aprillil 1874. Suri aastal 1881 kopsupõletikku.

Isiklikku

Isa Paul Eberhard oli Kullamaa Püha Johannese koguduse õpetaja, vend August Eberhard oli Mustjala Anna koguduse õpetaja, vend Paul Eberhard oli Väike-Maarja koguduse õpetaja.
Cochise'i maakond

Cochise'i maakond (Cochise County) on maakond USA-s Arizona osariigi kaguosas. Geograafilised koordinaadid on 31°52' N, 109°45' W.
Maakonna halduskeskus on Bisbee ja suurim linn Sierra Vista.
Maakonna pindala on 16 107 km², millest 128 km² moodustab veepindala.
Elanike arv oli 2010. aasta rahvaloenduse järgi 131 346. Aastal 2000 oli elanike arv 117 755.

Ajalugu

Cochise'i maakond moodustati 9. veebruaril 1881 Pima maakonna idaosast. Maakond sai nime legendaarse tširikahua-apatši sõjapealiku Cochise'i järgi. 1929. aastani oli maakonna halduskeskus Tombstone, sellest ajast on halduskeskus olnud Bisbee. 19. sajandil oli Cochise'i maakond üks Metsiku Lääne tulipunkte.
Illuminatsioon (film)

Sisu

Filmi proloogis selgitab poola filosoof ja kunstiajaloolane Władysław Tatarkiewicz sõna "illuminatsioon" filosoofilist ja religioosset tähendust. Illuminatsioon on selles kontekstis Jumala jagatud vaimuvalgus kui kogemise vältimatu tingimus.
Filmi peategelane on Franciszek Retman, kes saabub ühest väikelinnast Varssavi Ülikooli füüsikat õppima. Franciszek püüab otsida tõde nii elust kui ka teadusest, kuid ta sattub pidevalt piirangutele ja takistustele, ta ei suuda leida vastuseid teda piinavatele küsimustele. Franciszeki suhe endast vanema naisega lõpeb kiiresti, tema sõber hukkub mägedes, tuttav matemaatik sureb ajuoperatsioonil. Franciszek peab ajutiselt ülikooliõpingud katkestama, et teenida ülalpidamist oma perekonnale. Ta töötab tehases ja haiglas, kus osaleb uneuuringutel. Eluraskused viivad ta vahepeal isegi kloostrisse, kuid sealtki ei leia ta lõplikku tõde. Ta pöördub tagasi perekonna juurde ja kaitseb väitekirja. Kuid teadlaskarjääri algul annab tunda haige süda.
Lörts

Lörts  on sademete liik, mis koosneb nii lumest kui ka vihmast. Lörtsi sajab tavaliselt hilissügisel ja varakevadel, ka talvel sulailma ajal. Lörts tekib, kui õhutemperatuur troposfääri alaosas ületab 0 °C.
Sovhoz imeni Lenina

Kohalik omavalitsus

Külaasunduse kohaliku omavalitsuse esindusorganiks on 10-liikmeline saadikute nõukogu (Совет депутатов). Saadikud valivad endi seast nõukogu esimehe. Külaasunduse kõrgemaks ametiisikuks on külaasunduse pea (Глава поселения), kes valitakse üldistel munitsipaalvalimistel. Tema juhib külaasunduse administratsiooni.
Võrse

Võrseks nimetatakse taime maapealse varre kasvavat, hargnemata ja samal aastal moodustunud osa koos temale kinnituvate lehtedega. Pärast tipupunga moodustumist ja lehtede varisemist muutub võrse üheaastaseks oksaks.
Võrse kasv algab varre tekkega kasvukuhikust. Varem kasvu alustanud võrsed kasvavad harilikult pikemaks. Võrse kasvu kiirust näitab selle sõlmevahede pikkus. Alumises osas ja ladvaosas on sõlmevahed lühemad kui keskosas. Sõlmevahede pikkus sõltub ka liigist ja sordist. Lühemate sõlmevahedega taimedel on sageli ka väiksem ja kompaktsem võra. Võrse kasvu lõpetab tipupunga teke.
Kui võrsel on sõlmevahed selgesti nähtavad, on tegu pikkvõrsega. Kui varresõlmed on lähestikku ja sõlmevahed pole märgatavad, on tegemist lühivõrsega.
Werra

Werra on jõgi Euroopas Saksamaal. Pikkus 292 km.
Algab Tüüringi metsa läänenõlvult, voolab valdavalt loodesse. Ühinedes Fulda jõega, moodustab Weseri.
Konkludentne petmine

Konkludentne petmine on isiku eksitamine nii, et tal on tekkinud suhtluse käigus ebaõige ettekujutus tegelikkusest. Sellisel viisil isiku eksitamine võib toimuda nii tegevusetuse abil kui ka läbi toimingute või tegevuste, kus petta saav isik teeb asjaolude kohta loogilise järelduse ja satub niiviisi eksimusse. Siinkohal on oluliseks nüansiks, et petja saavutab tegelike asjaolude moonutamise nii, et ta ei väljenda ennast selgelt, üheselt mõistetavalt ega sõnasta või täpsusta oma mõtteid.
Väljend konkludentne petmine koosneb kahest sõnast – konkludentne (ld prees partits concludens sulgev, lõpetav, järeldav) tähendab tahet väljendav, loogiliselt järelduv ning petmine ehk ebaaus tegu, mille raames luuakse ebaõige arusaam reaalsest olukorrast, mis võib aset leidnud minevikus või olevikus esinenud asjaoludest. Valdavalt petmist seostatakse valetamisega, mis ei ole päris õige lähenemine. T.Bachmanni sõnul saab teadlik petmine toimuda ka ilma otsese valetamiseta ja toob välja, et "konkludentne petmine tugineb iseenesest otsest valet mitte sisalduva kommunikatsiooni ja toimingute põhjal loogiliste või tõenäoliste järelduste tegemist selliselt, et pettasaanu kujutab tegelikkust ette tõele mittevastavalt ning et see oligi eksitaja eesmärk."
Konkludentne petmine erineb ebaõige arusaama loomisest üldises tähenduses. Petmine üldiselt saab toimuda läbi üheselt mõistetava eksitava aktiivse tegevuse. Näiteks petja annab suhtluse käigus kannatanule edasi eksitava sisuga teavet. Omavaheline suhtlemine saab toimuda üksnes aktiivse tegevuse tulemusena. Üldjuhul aktiivne suhtlemine sisaldab kõigile arusaadavaid ja ühemõttelisi liigutusi märkide ja žestide näol, nagu näiteks peaga noogutamine (tähendab nõusolekut) või raputamine (tähendab eitamist). Aktiivne tegevus on psühholoogia mõistes teadvustatud tegevus ehk eksplitsiitne tegu. "Eksplitsiitse teo puhul väljendatakse ebaõigeid asjaolusid, mida on võimalik üheselt tajuda ja talletada."
Valdavalt on pettused seotud konkludentselt ebaõige ettekujutuse loomisega, kus petmise käigus varjatakse tegelikku teavet. J-K Leppik toob oma magistritöös näitena, et petmine konkludentselt avaldub näiteks valerahaga maksmise korral, kus jäetakse mulje nagu esitataks ehtne pangatäht.
Karistusseadustikus (KarS) käsitletakse petmist kelmuse toime pandud teona KarS § 209 alusel, KarS § 210 soodustuskelmus, § 211 investeerimiskelmus, § 212 kindlustuskelmus, § 213 arvutikelmusena ja nimetatud §-de alusel on petja eesmärk saada varalist kasu ja petja tegutseb kavatsetult. Tsiviilseadustiku üldosa seaduse (TSÜS) § 92 ja TSÜS § 94 alusel käsitletakse petmist kui eksimuse või pettuse mõjul tehingu sooritamist.
Karmen Puis

Karmen Puis  (neiupõlvenimi Lepmann, sündinud 13. juunil 1971) on eesti ooperilaulja (sopran).
Karmen Puis lõpetas 1993. aastal Elleri Muusikakooli õp. Aino Kõivu lauluklassis, 1997. aastal Eesti Muusikaakadeemia õp. Tiiu Levaldi klassis ja 2005. aastal cum laude EMA-s magistriõppe prof. Jaakko Ryhäneni klassis. 
Ta on osalenud ka Aleksandr Kapustjanski (1997, 1999), Lino Puglisi (2001), Eva Märtson-Wilsoni (2003), Hartmut Hölli (2004), Rita Damsi ja Barbara Pearsoni (2005) meistriklassides. 
Puis on olnud aastatel 1994–1996 Eesti Raadio segakoori solist ja laulja  ning aastast 1997 Teater Vanemuise solist. 
Ta on laulnud soolopartiisid ka paljudes suurvormides (sh. Mozarti "Reekviem" ja "Kroonimismissa", Beethoveni missa C-duur, Schuberti missa Es-duur, Vivaldi "Gloria", Bachi "Markuse passioon", Mahleri IV sümfoonia), osalenud kammerkavades ja andnud soolokontserte.

Lavarolle

Emilia (Verdi "Othello", 1997), Amastris (Händeli "Xerxes", 1997), Concepcion (Raveli "Hispaania tund", 1998), Pernille (Nielseni "Maskeraad", 1999), Dorabella (Mozarti "Cosi fan tutte", 2000), Berta (Rossini "Sevilla habemeajaja", 2003), Hodel (Bocki "Viiuldaja katusel" 2003), Suzuki (Puccini "Madame Butterfly", 2004), Flora (Verdi "La Traviata", 2004), 2. daam (Mozarti "Võluflööt", 2005), Galatea (Händeli "Acis ja Galatea", 2006), Rosalinde (Straussi "Nahkhiir", 2006), Solveig/Anitra (Griegi "Peer Gynt", 2006), Giulietta ( Offenbachi " Hoffmanni lood", 2007), Krahvinna Almaviva (Mozarti "Figaro pulm", 2010),  Abtiss (Rodgers-Hammersteini  "Helisev muusika", 2010), Ema (Lutsu / Ehala "Nukitsamees", 2010), 2. haldjas (Purcelli "Haldjakuninganna", 2011), Elisabetta I, Inglismaa kuninganna (Donizetti "Maria Stuarda", 2011) , Hanna Glawari (Lehari "Lõbus lesk", 2011), Charlotte (Massenet’ "Werther", 2012), Tatjana (Tšaikovski "Jevgeni Onegin", 2013), Liina (Aintsi "Rehepapp", 2013), Catharina Vycken (Tubina "Reigi õpetaja", 2014),  Mercedes (Bizet’ "Carmen", 2015), Madam Pfeil (Mozart "Teatridirektor", 2016), Valge (Aints "Guugelmuugelpunktkomm", 2017), Gabriele Zedlau (Strauss "Viini veri", 2018) jpt.
Paike

Paike (surnud 1211) oli üks 13. sajandi alguse Tālava maakonna Beverini linnusepiirkonna latgalite vanematest.
Paiket on mainitud Henriku Liivimaa kroonikas, mille järgi läks ta pärast Beverini linnuse piiramist sakalaste ja ugalaste väe poolt koos teise Beverini üliku Dotega Riiga, et sakalaste vastu abi paluda. Riia piiskop Alberti venna Theoderici, liivi üliku Kaupo ja Võnnu ordumeistri Bertoldi juhtimisel koguti kokku suur vägi ristisõdijatest, orduvendadest, liivlastest ja latgalitest, mis suundus Metsepole ja Pärnu jõe kaudu Sakalasse. Ümbruskonna rüüstamise käigus sattusid Paike ja Dote kahekesi ühte külla, kus 9 eestlast neile kallale tungisid. Pärast päev läbi kestnud võitlust ja paljude vastaste haavamist ja tapmist olevat ka Paike ja Dote lõpuks langenud.
On oletatud, et Paike nimi võib olla säilinud Kauguri Pekaskalnsi linnamäe või (Vec)pūka (17.–19. saj Paike, Pouke, Pukka) kohanimes.